  Туспуктэм: Константин Вознесенских Наталия Сильвестрова Азьмуртлэн лулчеберет кичӧлтонъёсъя фондэзлэн нырысетӥ вожвылъяськонэзлы йылпумъянъёс лэсьтӥзы. Удмуртиысь 41 ӵектос грант утӥз. Со сярысь фондлэн вотэсбамаз ивортӥзы. Удмуртия тужгес но трос вормисе потэм ӵектосъёсын улосъёс пӧлы пыриз Кылсярысь, Ижкарысь лыдӟетъюртъёслэн сӧзнэтсылэн «Комикс-лаборатория «Ӝу» ӵектоссы грант утӥз. Сое 2023-тӥ арысен куарусенысен 2024-тӥ арозь куартолэзёзь быдэстозы. Ӵектослэн командаезлэн ёзчиез верамъя, вань мылкыд карисьёс нырысь комиксъёс суреданы дышетозы. Бӧрысь 14-35 аресъем егитъёс пӧлын вожвылъяськон ортчоз, кудаз пыриськисьёс валтӥсь комикс бордын ужан понна нюръяськозы. « Ваньзы основной уж борды уз кутӥське, отбор ортчозы. Собере кутском ини ужаны комиксъёс бордын, кудъёсыз сӥземын луозы удмурт алфавитлы. Берпуметӥ люкетэз луоз презентация комикса. Комиксъёсты малпаськомы городысь библиотекаосы кузьманы, тросгес адями мед быгатоз удмурт алфавитэн тодматскыны, кутыны сое уже » Алёна Глухова, «Комикс-лаборатория «Ӝу» ӵектослэн командаезлэн ёзчиез Ижкарысь  «Медиаторы 18» огазеяськонлэн «ПроУдмуртию» ӵектос озьы ик вормисе потӥз. Солэн азьмугез – нылпиосын семьяосты, озьы ик ЛНР-ысь но ДНР-ысь вуэмъёсты, квест-шудон пыр Удмуртиен, лулчеберетэн, историен тодматыны. «Региональная ассоциация телерадиовещателей» огазеяськонлэн «Доре. ДО-РЕ» ӵектосэз, вожвылъяськонын эшшо одӥгез вормись, егитъёс пӧлын, вордскем шаер, семья, эшъяськон сярысь удмурт кылын кырӟанъёс кылдытыса, патриотизм мылкыдэз вӧлмытонлы сӥземын. Ӵектослы йылпумъян кадь Ижкарын Вормон Нуналэ «Доре.ДО-РЕ» концерт радъяськоз, кытын дась кырӟанъёсты кылзыны луоз. Удмуртиын тужгес но трос ӵектосъёс Ижкарысь вал. Тодэ вайытом, Удмуртиысь 37 ӵектосъёс Азьмуртлэн грантъёсъя фондэзлэн вожвылъяськоназ вормизы. Тегъёс: грантъёс вожвылъяськон Удмуртия Азьмуртлэнгрантъёсъяфондэз  